Beginner's Guide to Threading in .NET: Part 2 of n - CodeProject 13,046,176 members (87,582 online)
Last Visit: 31-Dec-99 18:00 Last Update: 23-Jul-17 7:33Refresh1234567 Next » Wat is begaafdheid? – Begaafde Kind Suid-Afrika
Die term begaafdheid is aanvanklik gebruik om na uitsonderlike intellektuele vermoëns te verwys, gemeet met ‘n erkende intelligensietoets. ‘n IK-telling van hoër as 130 is aanvanklik as begaafd beskou.
Later is egter gemeen dat die term veel meer as intellektuele vermoëns omskryf.
Teen 1988 is die United States Office of Education se definisie aanvaar, naamlik dat begaafdheid kan verwys na bogemiddelde potensiaal of aanleg in een van die volgende afdelings:
algemene intellektuele vermoëns
spesifieke akademiese aanleg
kreatiewe en produktiewe denke
aanleg vir visuele en uitvoerende kunste, en
Hierdie kategorieë van begaafdheid word in hierdie artikel verder omskryf.
Die werkkomitee: Onderwys vir hoogbegaafde leerders het begaafdheid in lyn met die bostaande beskryf as die besondere potensiaal wat die mens in staat stel om op verskeie terreine, of ‘n spesifieke een, hoog te presteer.
Vir alle praktiese doeleiendes word hierdie vorms van besondere vermoëns onder die term ‘begaafdheid’ ingesluit.
Aangesien ek nie oor kennis van elkeen .van die kategorieë beskik nie, gaan ek hoofsaaklik op die intellektueel-begaafde kind fokus. Indien jy ‘n kenner op een van die ander gebiede is, sal ek nogal baie opgewonde wees as jy aanbied om te help skryf aan artikels oor die res van die kategorieë.
Coetzer, I.A. 1987. Enkele tendense rondom begaafdekindonderwys. 1969-1988 – ‘n oorsig. Educare, 16(1):15-22
Craig, C. 1976. Human development. Englewoord Cliffs: Prentice Hall
Jansen, C.A. 1987. Begeleiding van ouers met begaafde kinders: ‘n empiries pedagogiese perspektief. D.Ed. Pretoria: Unisa
Olivier, A., Oosthuizen, J.D. en Wiechers, E. 1988. Begaafdekindonderwys (B.Ed), Enigste studiegieds vir OBK 401-A. Kategoriee van begaafdhede. Pretoria, Unisa.
Tagged Definisies van begaafdheid
Vorige bydrae Kategorieë van begaafdheid
Volgende bydrae Onderpresterende begaafde kinders
2 gedagtes oor “Wat is begaafdheid?”
Henriette de Beer sê:
19 Maart 2020 om 8:05 nm
Ek is self n intellektueel begaafde volwassene en my man ook. Ek is n posvlak 1 onderwyser. Op skool het ons albei uitstekend gepresteer maar nadat ons gegradueer het het beide van ons om verskillende redes nie in ons beroep presteer nie. Waarskynlik omdat ons albei hoogs sensitiewe persoonlikhede het. Ook speel perfeksionisme n groot rol.
20 Maart 2020 om 2:19 vm
Hi Henriette, jy moet nie jou prestasies in jou beroep met jou skoolprestasies vergelyk nie, dit sal jou onnodig seer maak. Jy is heeltemal reg, hoogs sensitiwiteit en perfeksionisme is twee van die karaktertrekke wat die begaafde mens se lewe kan bemoeilik. Daar is dikwels vir my vertel dat ‘n onderwyser ‘n dik vel moet ontwikkel om al die kritiek en onderstrominge in ‘n skool te hanteer. Ek stem nie saam nie en wil graag weet hoe jy dit hanteer.